**Piegādes LĪGUMS**

|  |  |
| --- | --- |
|  |  |

Daugavpilī 2018.gada \_\_\_\_.septembrī

**Daugavpils pilsētas pašvaldības iestāde “Komunālās saimniecības pārvalde”**, reģ.Nr.90009547852, juridiskā adrese: Saules iela 5A, Daugavpils, LV-5401, tās vadītāja vietnieka Artūra Džeriņa personā, kurš rīkojas uz Nolikuma pamata, (turpmāk – Pasūtītājs), no vienas puses, un

**SIA “BŪVLUKSS & IĻĢUCIEMS”**, reģ.Nr.40003732362, juridiskā adrese: Dunduru iela 7C, Daugavpils, tās valdes locekļa Nikolaja Ivanova personā, kurš rīkojas uz Statūtu pamata, (turpmāk – Piegādātājs), no otras puses, bet abi kopā – “Puses”,

pamatojoties uz Daugavpils pilsētas domes iepirkuma komisijas 2018.gada 7.septembra lēmumu (iepirkuma komisijas sēdes protokols Nr.6) iepirkumā “Atkritumu urnu izgatavošana un piegāde Daugavpils pilsētas pašvaldības sanitārās tīrības nodrošināšanai”, identifikācijas numurs DPD 2018/119, (turpmāk – Iepirkums), noslēdza savā starpā šāda satura līgumu (turpmāk – Līgums):

**I. Līguma priekšmets**

1. Piegādātājs izgatavo, piegādā un pārdod, bet Pasūtītājs pērk un pieņem **jaunas atkritumu urnas (turpmāk – prece)**, saskaņā ar iepirkumam iesniegto tehnisko piedāvājumu (1.pielikums), finanšu piedāvājumu (2.pielikums), Līgumā noteiktajā kārtībā, termiņos un par Līgumā noteikto cenu.
2. Piegādātājs izgatavo un piegādā preci līdz 2018.gada 15.oktobrim, iepriekš saskaņojot laiku ar Līguma 55.punktā norādīto Pasūtītāja atbildīgo personu.
3. Preces piegādi Pasūtītājam, Piegādātājs veic ar saviem spēkiem un līdzekļiem SIA “Labiekārtošana-D” teritorijā, 1.Pasažieru ielā 6, Daugavpilī.
4. Preces kvalitātei jāatbilst iepirkuma nolikumā norādītajām prasībām.

**II. Piegādātāja pienākumi**

1. Izgatavot un piegādāt preces atbilstoši Līguma pielikumā norādītajam apjomam, kvalitātes prasībām, aprakstam un skicēm.
2. Pēc preces piegādes iesniegt Pasūtītājam parakstīšanai Preces pieņemšanas-nodošanas aktu un apmaksas dokumentus.
3. Piegādāt preces Līguma 3.punktā noteiktajā adresē. Transportēšanas un glabāšanas laikā preces jāpasargā no vizuālo defektu rašanās.
4. Saskaņot preces piegādes laiku ar Līgumā 55.punktā norādīto Pasūtītāja atbildīgo personu.

**III. Pasūtītāja pienākumi**

1. Veikt samaksu par kvalitatīvi izgatavoto un piegādāto preci.
2. Līgumā noteiktajā kārtībā pieņemt Piegādātāja piegādātās preces un parakstīt Preces pieņemšanas-nodošanas aktu un apmaksas dokumentus, ja piegādātās preces un to kvalitāte atbilst tehniskai specifikācijai, tehniskajam piedāvājumam, aprakstam un skicēm.

**IV. Līguma summa un norēķinu kārtība**

1. Līguma summa ir **EUR 17 185,00 (***septiņpadsmit tūkstoši viens simts astoņdesmit pieci euro, 00 centi***)**, pievienotās vērtības nodoklis (PVN 21%) sastāda EUR 3 608,85 (*trīs tūkstoši seši simti astoņi euro, 85 centi*), kopā ar PVN **EUR 20 793,85 (***divdesmit tūkstoši septiņi simti deviņdesmit trīs euro, 85 centi***).**
2. Pasūtītājs veic Līguma summas samaksu **30 (trīsdesmit) kalendāro dienu laikā** pēc preces izgatavošanas, piegādes, pieņemšanas-nodošanas akta parakstīšanas un rēķina saņemšanas.
3. Samaksu Pasūtītājs veic, pārskaitot līgumcenu Piegādātāja rēķinā norādītajā bankas norēķinu kontā. Par preces apmaksas dienu tiek uzskatīta diena, kad Pasūtītājs ir pārskaitījis naudu Piegādātāja bankas norēķinu kontā ko apliecina attiecīgs maksājuma uzdevums.
4. Piegādātājs, sagatavojot rēķinu, iekļauj tajā informāciju par preci, kā arī norāda Līguma numuru un noslēgšanas datumu. Ja Piegādātājs nav iekļāvis šajā Līguma punktā noteikto informāciju rēķinā, Pasūtītājam ir tiesības prasīt Piegādātājam veikt atbilstošas korekcijas rēķinā.
5. Līguma darbības laikā precei ir spēkā tā cena, ko Piegādātājs ir piedāvājis izsludinātajā publiskajā iepirkumā ar identifikācijas numuru DPD 2018/119 „Atkritumu urnu izgatavošana un piegāde Daugavpils pilsētas pašvaldības sanitārās tīrības nodrošināšanai”. Piegādātājam nav tiesību mainīt Līguma cenas. Preces cenā ir iekļauti visi iespējamie izdevumi, kas var rasties Piegādātajam saistībā ar Līguma izpildi. Priekšapmaksa nav paredzēta.

**V. Preces pieņemšanas kārtība un pretenzijas**

1. Pēc Preces piegādes, Piegādātājs iesniedz Pasūtītājamparakstītu preces pieņemšanas – nodošanas aktu un apmaksas dokumentus.
2. pasūtītājs 5 (piecu) darba dienu laikā pēc Preces pieņemšanas-nodošanas akta saņemšanas pārbauda piegādātās preces atbilstību Līguma noteikumiem un pieņem preci, parakstot pieņemšanas-nodošanas aktu, vai iesniedz Piegādātājam motivētu atteikumu pieņemt piegādāto preci.
3. Gadījumā, ja Pasūtītājam rodas šaubas par piegādātās preces atbilstību noslēgtā Līguma prasībām, tehniskajai specifikācijai, vai tās kvalitāti, Pasūtītājs ir tiesīgs pieaicināt neatkarīgu ekspertu un negatīva vērtējuma gadījumā preces noraidīt un atgriezt Piegādātājam. Izmaksas, kas rodas eksperta vērtējuma rezultātā saistībā ar preces noraidīšanu un atgriešanu, ir jāsedz preču Piegādātājam.
4. Pasūtītāja motivēta atteikuma gadījumā, Piegādātājs ar saviem spēkiem un par saviem līdzekļiem novērš trūkumus un vai preces defektus, ja tie radušies Piegādātāja vainas dēļ, veic preces nomaiņu, ja tā neatbilst Līguma specifikācijai un/vai skicēm, vai tai ir neatbilstoša kvalitāte. Pēc trūkumu novēršanas Piegādātājs atkārtoti iesniedz Pasūtītājam preces pieņemšanas-nodošanas aktu. Pasūtītājs atkārtotu preces pieņemšanu veic Līguma 17.punktā minētajā kārtībā.
5. Preces piegādes diena ir diena, kad Puses ir parakstījušas Preces pieņemšanas – nodošanas aktu.
6. Preces pāriet Pasūtītāja īpašumā ar dienu, kad Piegādātājs tās ir piegādājis un Pasūtītājs veicis pilnu līgumcenas samaksu. Atbildība par preces bojāeju pāriet Pasūtītājam ar brīdi, kad prece ir piegādāta un nodota Pasūtītājam.

**VI. Garantija**

1. Piegādātājs apņemas nodrošināt preces izgatavošanu un piegādi labā kvalitātē un preces atbilstību tehniskajam piedāvājumam, aprakstam un skicēm.
2. Preces garantijas termiņš ir **2 (divi) gadi** no preces pieņemšanas - nodošanas akta parakstīšanas dienas.
3. Garantijas termiņš ir termiņš, kādā Pasūtītājs garantē, ka preces saglabās savas lietošanas īpašības pie pareizas preces ekspluatācijas. Garantija neattiecas uz dabisko preces nolietojumu un mehāniskiem bojājumiem.
4. Garantijas laikā Piegādātājs veic bojātās preces apmaiņu pret jauno, vai preces labošanu 5 (piecu) darba dienu laikā no Pasūtītāja rakstiskas reklamācijas saņemšanas dienas uz sava rēķina, ja bojājums nav radies Pasūtītāja vai trešo personu vainas dēļ. Par katru garantijas gadījumu Puses paraksta aktu.
5. Piegādātājs neatbild par preces defektiem, kas radušies garantijas laikā Pasūtītāja vai trešo personu vainas dēļ.

**VII. Pušu atbildība**

1. Ja Piegādātājs nokavējis Līguma 2.punktā noteikto preces piegādes termiņu, Pasūtītājam ir tiesības pieprasīt Piegādātājam līgumsodu **0,2 % (nulle komats divu procentu)** apmērā par katru turpmāk nokavēto dienu no kopējās līgumcenas, bet ne vairāk kā 10% (desmit procentus) no kopējās līgumcenas.
2. Ja Pasūtītājs aprēķinājis Līgumā noteikto līgumsodu, Pasūtītājam ir tiesības ieturēt līgumsodu no Piegādātājam maksājamās summas, rakstiski paziņojot par to Piegādātājam.
3. Ja Pasūtītājs nokavējis Līguma 12.punktā noteikto maksājumu termiņu, Piegādātājam ir tiesības pieprasīt Pasūtītājam samaksāt nokavējuma procentus **0,2% (nulle komats divu procentu)** apmērā no nokavētā maksājuma summas par katru nokavēto dienu, bet ne vairāk kā 10% (desmit procentus) no nokavētā maksājuma summas.
4. Puses ir atbildīgas par Līgumā noteikto saistību neizpildi, kā arī par zaudējumiem, ko tās Līguma izpildes gaitā savas vainas dēļ radījušas otrai Pusei.
5. Piegādātājs atbild par piegādātās preces kvalitāti un sedz Pasūtītājam visus pierādītos ar preces neatbilstību kvalitātei saistītos zaudējumus.
6. Līgumsoda samaksa neatbrīvo Puses no Līguma izpildes pienākuma, tai skaitā neatbrīvo Piegādātāju no pienākuma novērst preces neatbilstības un nepilnības.
7. Līgumsods netiek ieskaitīts zaudējumu atlīdzībā.
8. **Līguma saistību izpildes nodrošinājums**
9. Piegādātājs **5 (piecu) darba dienu laikā** no Līguma noslēgšanas dienas iesniedz Pasūtītājam no Piegādātāja puses neatsaucamu **Līguma saistību izpildes nodrošinājumu 10% (desmit procenti) apmērā** no līguma summas bez pievienotās vērtības nodokļa kā bankas garantiju vai apdrošināšanas polisi, ar tajā ietvertu nodrošinājuma sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma, kad Pasūtītājs paziņo, ka Piegādātājs nepilda (vai nepienācīgi pilda) Līguma saistības. Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas izmaksāt Pasūtītājam pieprasīto summu, ņemot vērā jebkuru prasību, kas izdarīta pirms līgumsaistību nodrošinājuma termiņa beigām. Saistību izpildes nodrošinājuma summa samazināsies par jebkuru summu, kuru banka vai apdrošināšanas sabiedrība izmaksās saskaņā ar Pasūtītāja pieprasījumu.
10. Līguma saistību izpildes nodrošinājumu Pasūtītājs var izmantot to defektu novēršanai, kurus Piegādātājs nenovērš Līguma izpildes laikā, līgumsoda ieturēšanai vai ja Piegādātājs atsakās izpildīt līgumu, vai Līgums tiek vienpusēji izbeigts kavējuma vai neizpildes (nepienācīgas izpildes) dēļ.
11. Līguma saistību izpildes nodrošinājumam jābūt spēkā visu Līguma darbības termiņu.
12. Līguma nodrošinājuma garantijas oriģinālu Pasūtītājs atgriež pēc Piegādātāja pieprasījuma pēc tās termiņa iztecējuma.

**IX. Līguma darbības laiks, grozīšanas, papildināšanas un izbeigšanas kārtība**

1. Līgums stājās spēkā ar tā parakstīšanas brīdi un ir spēkā līdz Līguma saistību pilnīgai izpildei.
2. Visi grozījumi un papildinājumi šim Līgumam noformējami rakstveidā divos eksemplāros, kurus paraksta Puses, un kas tādā gadījumā kļūst par šī Līguma neatņemamām sastāvdaļām.
3. Līguma darbības laikā ir pieļaujami nebūtiski Līguma nosacījumu grozījumi vai grozījumi, ko izdara, ievērojot Publisko iepirkumu likuma 61.pantu.
4. Pasūtītājs ir tiesīgs nekavējoties vienpusēji atkāpties no Līguma izpildes, rakstiski paziņojot Piegādātajam, šādos gadījumos:
   1. Piegādātājs kavē preču piegādi vairāk par 10 (desmit) kalendāra dienām;
   2. tiek konstatēts, ka Piegādātājs piegādā šim Līgumam neatbilstošas preces, vai arī piegādā šim Līgumam atbilstošas preces, bet par augstāku cenu nekā noteikts Līgumā;
   3. Piegādātājs kļūst maksātnespējīgs, bankrotē, tā darbība tiek izbeigta, pārtraukta vai apturēta.
5. Piegādātājs ir tiesīgs vienpusēji nekavējoties atkāpties no Līguma izpildes, ja Pasūtītājs Līgumā noteiktajos termiņos nav veicis maksājumus un maksājumu kavējums pārsniedz 30 (trīsdesmit) kalendāra dienas.
6. Puses Līgumu izbeidz, ja turpmāku Līguma izpildi padara neiespējamu vai apgrūtina nepārvarama vara.

**X. Nepārvarama vara**

1. Puses nav atbildīgas par līgumsaistību neizpildi vai nepienācīgu izpildi, ja šāda neizpilde vai nepienācīga izpilde radusies nepārvaramas varas rezultātā. Par nepārvaramu varu Puses uzskata ugunsgrēkus, dabas katastrofas, militāru agresiju, streiku, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē izpildīt šo Līgumu, un kas nav izveidojusies kā Pušu darbības vai bezdarbības tiešas vai netiešas sekas, kurus Puses nav paredzējušas un nav varējušas paredzēt, noslēdzot šo Līgumu.
2. Ja iestājas nepārvaramas varas apstākļi, Pusei ir pienākums nekavējoties mutiski informēt otras Puses atbildīgo darbinieku, kā arī ne vēlāk kā 2 (divu) darba dienu laikā pēc minēto iemeslu konstatēšanas iesniegt rakstveida paziņojumu otrai Pusei. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar šo Līgumu un izpildes termiņu. Paziņojumā jānorāda termiņš, kad būs iespējams turpināt šajā Līgumā paredzēto pienākumu izpildi.
3. Puses var vienpusēji izbeigt šo Līgumu, ja nepārvaramas varas apstākļi turpinās ilgāk par 1 (vienu) mēnesi. Šajā gadījumā neviena no Pusēm nav tiesīga prasīt tādējādi radušos zaudējumu atlīdzību.
4. Nepārvaramas varas apstākļiem beidzoties, Pusei, kura pirmā konstatēja minēto apstākļu izbeigšanos, ir pienākums nekavējoties iesniegt rakstisku paziņojumu otrai Pusei par minēto apstākļu beigšanos.

**XI. Noslēguma jautājumi**

1. Visi strīdi, domstarpības, kas rodas Līguma sakarā, vispirms tiek risināti savstarpējās sarunās. Ja sarunu gaitā vienošanās vai izlīgums nav panākts, strīds tiek izšķirts tiesā Latvijas Republikas normatīvajos aktos noteiktajā kārtībā.
2. Līgums pilnībā apliecina Pušu savstarpējo vienošanos. Nekādi mutiski papildinājumi netiks uzskatīti par Pusēm saistošiem Līguma noteikumiem.
3. Nevienai Pusei nav tiesību nodot trešajai personai savas Līguma tiesības un pienākumus bez otras Puses rakstiskas vienošanās.
4. Pušu reorganizācijas gadījumā visas Līgumā noteiktās tiesības un saistības pāriet Pušu tiesību un saistību pārņēmējiem.
5. Savstarpējās Pušu attiecības, kas netika paredzētas parakstot Līgumu, ir regulējamas saskaņā ar Latvijas Republikā spēkā esošiem normatīviem aktiem.
6. Visi paziņojumi Līguma sakarā izdarāmi uz Līgumā norādītajām adresēm, un visos paziņojumos (sarakstē, apmaksas dokumentos u.c. dokumentos) Pusēm jānorāda Līguma datums, numurs un nosaukums.
7. Par jautājumiem, kas nav atrunāti šajā Līgumā, Līdzēji vadās no Latvijas Republikā spēkā esošajiem normatīvajiem aktiem.
8. Pasūtītāja atbildīgā persona līguma izpildes laikā: vides inženieris Kaspars Laizāns, tālrunis: +371 65476480, e-pasts: kaspars.laizans@daugavpils.lv.
9. Piegādātāja atbildīgā persona līguma izpildes laikā: valdes loceklis Nikolajs Ivanovs, tālrunis: +371 65432917; +371 29413269, e-pasts: buvlukss-ilg@inbox.lv.
10. Juridiskās adreses vai bankas rekvizītu maiņas gadījumā, Pusei ir pienākums 7 (septiņu) kalendāro dienu laikā paziņot par to otrai Pusei.
11. Virsraksti šajā Līgumā ir lietoti tikai ērtības labad un nav izmantojami Līguma būtisku noteikumu tulkojumā.
12. Neparedzētus izdevumus, kas nav iekļauti Līgumā vai preces cenā, bet nepieciešami pilnīgai Līguma izpildei, sedz Piegādātājs.
13. Parakstot šo Līgumu abas Puses apliecina, ka ir tiesīgas un pilnvarotas parakstīt šāda satura Līgumu.
14. Līgums ir sastādīts uz 12 (divpadsmit) lapām ar pielikumiem, latviešu valodā un parakstīts divos eksemplāros, pa vienam eksemplāram katrai Pusei. Abiem eksemplāriem ir vienāds juridiskais spēks.

Pielikumā:

1. Tehniskā piedāvājuma kopija uz 4 (četrām) lp.;

2. Finanšu piedāvājuma kopija uz 1 (vienas) lp.

3. Tehniskās specifikācijas kopija uz 2 (divām) lp.;

**XII. Pušu rekvizīti un paraksti**

|  |  |  |
| --- | --- | --- |
| **PASŪTĪTĀJS**  **Daugavpils pilsētas pašvaldības iestāde  “Komunālās saimniecības pārvalde”**  Reģistrācijas numurs: 90009547852  Juridiskā adrese: Saules iela 5A, Daugavpils  Banka: AS “Citadele Bank”  Kods: PARXLV22  Konts: LV05PARX0000850062701  Tālr.: +371 65476314  e-pasts: [ksp@daugavpils.lv](mailto:ksp@daugavpils.lv)  \_\_\_\_\_\_\_\_\_\_\_\_\_\_\_\_\_\_\_Artūrs Džeriņš  Vadītāja vietnieks |  | **PIEGĀDĀTĀJS**  **SIA “BŪVLUKSS & IĻĢUCIEMS”**  Reģistrācijas numurs: 40003732362  Juridiskā adrese: Dunduru iela 7C, Daugavpils  Banka: AS “Citadele Bank”  Kods: PARXLV22  Konts: LV90PARX0017053270001  Tālr./fakss: +371 65432917  e-pasts: buvlukss-ilg@inbox.lv  \_\_\_\_\_\_\_\_\_\_\_\_\_\_\_\_\_\_\_\_\_ Nikolajs Ivanovs  Valdes loceklis |
|  |
|  |
|  |
|  |
|  |